ફૂગાવાનો દર અત્યારે 6.55 ટકાની લગભગ બે વર્ષની નીચી સપાટીએ પ્રવર્તી રહ્યો છે તેવા સમયે રિઝર્વ બેંક પોતાના મહત્વના વ્યાજદરોમાં ઘટાડો કરે એવી સંભાવના વધતી જાય છે. આથી જ આજે રિયલ્ટી શેરોમાં જોરદાર કરન્ટ હતો. વડાપ્રધાન મનમહોલન સિંહની દરમિયાનગીરીથી વીજ ઉત્પાદન કંપનીઓને કોલસાના પૂરવઠાની ખાતરી મળતાં પાવર શેરોએ પણ તેજીની વાટ પકડી છે. એટીએફના ભાવોમાં કાપ મૂકાતા અને જેટ ફ્યુઅલની સીધી આયાત કરવા માટે એરલાઇનોને મંજૂરી મળતા એવિએશન શેરોમાં પણ દોઢ ટકા સુધીની આગેકૂચ છે.